Grizkapa brunkolombo

La Grizkapa brunkolombo, Phapitreron cinereiceps, nomita ankaŭ malhelorela brunkolombo aŭ Tavitavia brunkolombo, estas specio de birdoj en la familio Columbidae, rimarkinda pro sia oranĝa brusto. Ĝi estas endemio de Filipinoj kie ĝi troviĝas en arbaroj de la Sulua insularo (insuloj Tavi-Tavio kaj Sanga-Sanga) en Filipinoj. Ĝis ĵuse ĝi estis konsiderata samspecia kun la Mindanaa brunkolombo kaj kolektive nomita malhelorela brunkolombo. Kvankam minacata pro habitatoperdo, la takso de perdo ege malpliiĝis el 2004 ĝis 2007, kaj ĝi estis tial malsupren listigita el statuso de Draste endanĝerigita ĝis tiu de Minacata specio en la Internacia Ruĝa Listo de Endanĝeritaj Specioj de 2007.See BirdLife International (2007a,b). 

 Aspekto kaj taksonomio 
EBird priskribas la birdon jene:

Ĝi estis iam samspecia kun la Mindanaa brunkolombo, sed diferencas ege laŭ plumaro kaj voĉo. Tiu specio havas grizan kronon, oranĝan ventron kaj helbrunan malsupran ventron kaj subvoston. 

 Ekologio kaj kutimaro 
Preskaŭ nenion oni konas pri ĉi tiu specio, sed oni supozas ke ĝi estas fruktomanĝulo, kiu manĝas semojn kaj fruktojn. Masklo en reprodukta stato estis kolektita en aprilo.

 Habitato kaj konservostatuso 
Iliaj naturaj habitatoj estas tropikaj malsekaj malaltaj duarangaj arbaroj kaj arbarrandoj, dum ĝi estas pli malabunda en praarbaroj. Ilia malabundo en tiuj areoj montras, ke ĝi toleras degraditajn arbarojn.

La Internacia Ruĝa Listo de Endanĝeritaj Specioj klasigas tiun birdon kiel Endanĝerita Specio kun populacio ĉirkaŭkalkulita je 250 ĝis 999 maturuloj. La ĉefa minaco de tiu specio estas habitatoperdo pro ampleksa senarabarigo de arbaraj habitatoj kiel rezulto de kaj leĝa kaj kontraŭleĝa arbohakado, minado kaj ŝanĝo al agrikulturaj celoj pere de hakado kaj bruligado kaj urbanizado. Ankaŭ ĉasado kaj kaptado okazas spite leĝojn kontraŭ tiuj praktikoj.

 Referencoj 


 Baptista, L.F., Trail, P.W., Horblit, H.M., Kirwan, G.M. kaj E.F.J. Garcia. 2017. Amethyst Brown-dove (Phapitreron amethystinus). In: del Hoyo, J., Elliott, A., Sargatal, J., Christie, D.A. & de Juana, E. (eld.). Handbook of the Birds of the World Alive. Lynx Edicions, Barcelona. Alirita el: >.
 McGregor, R. C. 1909. A manual of Philippine birds (Vol. 2). Ripol Classic Publishing House.

 Eksteraj ligiloj 
 BirdLife International (2007a): 2006-2007 Red List status changes. Alirita la 26an de aŭgusto 2007.
 BirdLife International (2007b): Tawitawi Brown Dove - BirdLife Species Factsheet. Alirita la 26an de aŭgusto 2007.

Kategorio:Kolombedoj
Kategorio:Endemismoj ĉe birdoj
Kategorio:Bestoj el la Aŭstralazia ekozono
Kategorio:Birdoj de la Filipinoj